Document ID: 31977D0144

31977D0144
L 047/52
SLUŽBENI LIST EUROPSKE UNIJE
22.12.1976.
ODLUKA KOMISIJE
od 22. prosinca 1976.
o utvrđivanju standardnih oznaka i pravila koja uređuju prijepis u strojno čitljiv oblik podataka istraživanja nasada određenih vrsta voćaka i o utvrđivanju granica područja proizvodnje za takva istraživanja
(77/144/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 76/625/EEZ od 20. srpnja 1976. o statističkim istraživanjima koja moraju provesti države članice kako bi utvrdile proizvodni potencijal nasada određenih vrsta voćaka (1), a posebno njezin članak 4. stavke 2. i 4.,
budući da oprema koja je na raspolaganju Komisiji za analiziranje rezultata istraživanja nasada određenih vrsta voćaka i potreba za njezinom racionalnom uporabom zahtijevaju utvrđivanje strojno čitljivih oblika kompatibilnih s opremom te propisivanje standardnog formata za prijepis podataka u strojno čitljiv oblik;
budući da unutar određenih područja proizvodnje postoje istovrsni klimatski i agronomski uvjeti koji su povezani s više ili manje ujednačenim prinosima voća po hektaru; budući da korištenje rezultata istraživanja za svako područje proizvodnje poboljšava točnost srednjoročnih procjena proizvodnje; budući da treba utvrditi granice takvih područja proizvodnje;
budući da su mjere predviđene ovom Odlukom u skladu s mišljenjem Stalnog odbora za poljoprivrednu statistiku,
DONIJELA JE OVU ODLUKU:
Članak 1.
Strojno čitljivi oblici za slanje podataka, predviđeni u članku 2. Direktive 76/625/EEZ, na kojima one države članice koje svoje podatke istraživanja obrađuju elektroničkim putem, jesu ili magnetske vrpce ili bušene kartice od 80 stupaca.
Članak 2.
Standardni format, oznake i pravila koji uređuju prijepis podataka predviđenih u članku 2. Direktive 76/625/EEZ na magnetsku vrpcu ili na bušene kartice od 80 stupaca i upravni postupak koji uređuje prijenos podataka s magnetske vrpce na SOEC određeni su u prilozima ovoj Odluci.
Članak 3.
Granice područja proizvodnje koje se moraju usvojiti određene su u Prilozima ovoj Odluci.
Članak 4.
Ova je Odluka upućena državama članicama.
Sastavljeno u Bruxellesu 22. prosinca 1976.

Labels: 7
12
6